CELEX: 32010D0738
Language: lt
Date: 1291248000000
Title: 2010/738/ES: 2010 m. gruodžio 2 d. Komisijos sprendimas dėl pluoštinių gipsinio tinko liejimo formų priskyrimo tam tikroms statybos produktų degumo klasėms (pranešta dokumentu Nr. C(2010) 392)  Tekstas svarbus EEE

3.12.2010   
            
            
               LT
            
            
               Europos Sąjungos oficialusis leidinys
            
            
               L 317/42
            
         KOMISIJOS SPRENDIMAS
   2010 m. gruodžio 2 d.
   dėl pluoštinių gipsinio tinko liejimo formų priskyrimo tam tikroms statybos produktų degumo klasėms
   (pranešta dokumentu Nr. C(2010) 392)
   (Tekstas svarbus EEE)
   (2010/738/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1988 m. gruodžio 21 d. Tarybos Direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač į jos 20 straipsnio 2 dalies a punktą,
   pasikonsultavusi su Nuolatiniu statybos komitetu,
   kadangi:
   
               (1)
            
            
               Direktyvoje 89/106/EEB numatyta, kad siekiant atsižvelgti į skirtingus statinių apsaugos lygius nacionaliniu, regioniniu arba vietos lygiu, aiškinamaisiais dokumentais gali tekti nustatyti klases, atitinkančias produktų charakteristikas pagal kiekvieną esminį reikalavimą. Šie dokumentai buvo paskelbti kaip „Komisijos komunikatas dėl Direktyvos 89/106/EEB aiškinamųjų dokumentų (2)“.
            
         
               (2)
            
            
               Atsižvelgiant į esminį priešgaisrinės saugos reikalavimą, aiškinamajame dokumente Nr. 2 išvardijamos tam tikros susijusios priemonės, kuriomis apibrėžiama valstybėse narėse skirtingai kuriama priešgaisrinės saugos strategija.
            
         
               (3)
            
            
               Aiškinamajame dokumente Nr. 2 nustatyta, kad viena iš tų priemonių – ugnies ir dūmų susidarymo bei plitimo apribojimas tam tikrame plote, sumažinant visiško gaisro įsiplėtojimo dėl statybos produktų galimybę.
            
         
               (4)
            
            
               To apribojimo lygis gali būti išreiškiamas tik skirtingais produktų degumo lygiais jų galutinio naudojimo etape.
            
         
               (5)
            
            
               Radus suderintą sprendimą, klasių sistema buvo patvirtinta 2000 m. vasario 8 d. Komisijos sprendimu 2000/147/EB, įgyvendinančiu Tarybos direktyvą 89/106/EEB dėl statybos produktų reakcijos į ugnį klasifikavimo (3).
            
         
               (6)
            
            
               Pluoštinėms gipsinio tinko liejimo formoms būtina taikyti Sprendimu 2000/147/EB nustatytą klasifikaciją.
            
         
               (7)
            
            
               Daugelio statybos produktų ir (arba) medžiagų degumas, remiantis Sprendime 2000/147/EB nustatyta klasifikacija, yra patikimai nustatytas ir pakankamai gerai žinomas už priešgaisrinę saugą atsakingoms valstybių narių institucijoms, todėl nereikalaujama atlikti šios konkrečios charakteristikos bandymų,
            
         PRIĖMĖ ŠĮ SPRENDIMĄ:
   1 straipsnis
   Visus degumo reikalavimus atitinkantys statybos produktai ir (arba) medžiagos, kurių papildomų bandymų nereikia atlikti, nurodyti priede.
   2 straipsnis
   Konkrečios klasės, kurioms pagal Sprendime 2000/147/EB patvirtintą degumo klasifikaciją turi būti priskirti skirtingi statybos produktai ir (arba) medžiagos, pateikiamos šio sprendimo priede.
   3 straipsnis
   Tam tikrais atvejais produktai vertinami atsižvelgiant į jų galutinį naudojimą.
   4 straipsnis
   Šis sprendimas skirtas valstybėms narėms.
   
      Priimta Briuselyje 2010 m. gruodžio 2 d.
      
         
            Komisijos vardu
         
         Antonio TAJANI
         
            Pirmininko pavaduotojas
         
      
   
   
      (1)  OL L 40, 1989 2 11, p. 12.
   
      (2)  OL C 62, 1994 2 28, p. 1.
   
      (3)  OL L 50, 2000 2 23, p. 14.
   
      PRIEDAS
      Šiame priede pateikiamose lentelėse išvardijami statybos produktai ir (arba) medžiagos, kurie atitinka visus degumo charakteristikų reikalavimus ir kurių nereikia bandyti.
      
         Lentelė
      
      
         Pluoštinių gipsinio tinko liejimo formų, sustiprintų sizalio arba džiuto pluoštais, degumo klasės
      
      
                  Produktas
               
               
                  Produkto aprašymas
               
               
                  Minimalus tankis
                  (kg/m3)
               
               
                  Klasė (1)
                  
               
            
                  Pluoštinės gipsinio tinko liejimo formos.
               
               
                  Remiantis standartu EN 13815, produktas pagamintas liejant su vandeniu sumaišytą gipsinį tinką ir sustiprintas vienodai išsklaidytu sizalio arba džiuto pluoštu, neviršijančiu 2,5 % masės.
               
               
                  1 000
               
               
                  A1
               
            
         (1)  Sprendimo 2000/147/EB priedo 1 lentelėje nurodyta klasė.